open-index/open-wikipedia-markdown huggingface dataset:
Αγάθων (γιος του Φιλώτα)

Ο **Αγάθων** (έζησε τον 4ο αιώνα π.Χ.) ήταν γιος του Μακεδόνα Φιλώτα και αδελφός του Παρμενίωνα και του Ασάνδρου, στρατηγών του Μεγάλου Αλεξάνδρου. 

## Βιογραφία
Παραδόθηκε ως όμηρος στον Αντίγονο το 313 π.Χ. από τον αδελφό του Άσανδρο, που ήταν σατράπης της Καρίας, αλλά τον πήρε πάλι πίσω ο Άσανδρος σε λίγες μέρες.   

## Οικογένεια
Ο Αγάθωνας είχε έναν γιο, τον Άσανδρο, ο οποίος αναφέρεται σε ελληνική επιγραφή. 

## Βιβλιογραφικές αναφορές

## Παραπομπές
* Smith, William (επιμέλεια); *[[Λεξικό της ελληνικής και ρωμαϊκής βιογραφίας και μυθολογίας|Λεξικό Ελληνικής και Ρωμαϊκής Βιογραφίας και Μυθολογίας]]*, «Αγάθων», Βοστώνη, (1867)  

Κατηγορία:Αρχαίοι Μακεδόνες
Αντριάνο Μαλεγιάνε

Ο **Αντριάνο Μαλεγιάνε** (Adriano Afonso Maleiane, γεννημένος στις 6 Νοεμβρίου 1949 στη Ματόλα της, πορτογαλικής Ανατολικής Αφρικής) είναι Μοζαμβικανός οικονομολόγος και πολιτικός που υπηρέτησε ως πρωθυπουργός της Μοζαμβίκης από το 2022 έως το 2025.

## Πρώτα χρόνια και εκπαίδευση
Ο Μαλεγιάνε αποφοίτησε στα οικονομικά στο Πανεπιστήμιο Εντουάρντο Μοντλάνε και απέκτησε το μεταπτυχιακό του στην οικονομική διαχείριση στο Πανεπιστήμιο του Λονδίνου.

## Σταδιοδρομία
Μεταξύ 1991 και 2006 ο Μαλεγιάνε υπηρέτησε ως διοικητής της κεντρικής μοζαμβικανής τράπεζας, της Τράπεζας της Μοζαμβίκης. Διετέλεσε πρόεδρος και διευθύνων σύμβουλος της *Banco Nacional de Investimento* (BNI), της κρατικής αναπτυξιακής τράπεζας της Μοζαμβίκης, μεταξύ του 2011 και του Ιανουαρίου 2015. 

Από τις 19 Ιανουαρίου 2015 ο Μαλεγιάνε υπηρετεί ως υπουργός Οικονομίας και Οικονομικών στο υπουργικό συμβούλιο του προέδρου Φιλίπε Νιούσι .  Στις 2 Μαρτίου 2022 ο Μαλεγιάνε απολύθηκε από τη θέση του από τον Νιούσι.  Στη συνέχεια διορίστηκε πρωθυπουργός στις 3 Μαρτίου 2022. 

## Παραπομπές


Κατηγορία:Πρωθυπουργοί της Μοζαμβίκης
Κατηγορία:Απόφοιτοι του Πανεπιστημίου του Λονδίνου
Τερέζ Κόφι

Η **Τερέζ Άννι Κόφι** (αγγλικά: *Thérèse Anne Coffey*, 18 Νοεμβρίου 1971), είναι Βρετανίδα πολιτικός, που υπηρετεί ως Υπουργός Περιβάλλοντος και Γεωργίας του Ηνωμένου Βασιλείου, από τον Οκτώβριο του 2022, υπό την Κυβέρνηση του Ρίσι Σούνακ.

Είναι βουλευτής της Βουλής των Κοινοτήτων του Ηνωμένου Βασιλείου, με το Συντηρητικό Κόμμα, για την εκλογική περιφέρεια του Σάφολκ Κόσταλ, από τον Μάιο του 2010. 

Υπό την Κυβέρνηση της Λιζ Τρας, υπηρέτησε Αναπληρώτρια Πρωθυπουργός του Ηνωμένου Βασιλείου και ως Υπουργός Υγείας και Κοινωνικής Φροντίδας, υπό την Κυβέρνηση Τρας, από τον Σεπτέμβριο έως τον Οκτώβριο του 2022. 

Η Κόφι υπηρέτησε υπό την πρωθυπουργό Τερέζα Μέι (2016-2019) και υπό τον πρωθυπουργό Μπόρις Τζόνσον (Ιούλιος έως Σεπτέμβριος 2019), ως Υφυπουργός στο Υπουργείο Περιβάλλοντος, Τροφίμων και Γεωργικών Υποθέσεων. 

Μετά την παραίτηση της Άμπερ Ρούντ από την Κυβέρνηση Τζόνσον, η Κόφι διορίστηκε ως Υπουργός Εργασίας και Συντάξεων, θέση στην οποία υπηρέτησε από τον Σεπτέμβριο του 2019 έως τον Σεπτέμβριο του 2022.  

Μετά την παραίτηση του πρωθυπουργού Μπόρις Τζόνσον τον Ιούλιο του 2022, η Κόφι υποστήριξε την προσπάθεια της Υπουργού Εξωτερικών Λιζ Τρας, να γίνει ηγέτης των Συντηρητικών. Μετά την ανάδειξη της Τρας ως νέας πρωθυπουργού της χώρας, τον Σεπτέμβριο του 2022, η Κόφι, διορίστηκε ως νέα Υπουργός Υγείας και Κοινωνικής Φροντίδας και ως Αναπληρώτρια Πρωθυπουργός. Η Κόφι ήταν η πρώτη γυναίκα που υπηρέτησε ως αναπληρώτρια πρωθυπουργός του Ηνωμένου Βασιλείου. 

Οι απόψεις για τις αμβλώσεις και τους γάμους των ομοφυλοφίλων έχουν προκαλέσει αντιδράσεις, όπως και φωτογραφία σε πάρτι που εμφανίζεται με πούρο και ποτήρι με κρασί. Δηλώνει οπαδός της Λίβερπουλ ΦΚ και είναι ανύπαντρη.

## Παραπομπές


Κατηγορία:Αναπληρωτές Πρωθυπουργοί του Ηνωμένου Βασιλείου
Κατηγορία:Πολιτικοί του Συντηρητικού Κόμματος (Ηνωμένο Βασίλειο)
Κατηγορία:Μέλη της Βουλής των Κοινοτήτων (Ηνωμένο Βασίλειο)
Κατηγορία:Κυβέρνηση του Ηνωμένου Βασιλείου
Κατηγορία:Άγγλοι πολιτικοί
Άτταλος (γιος του Ανδρομένη)

Ο **Άτταλος** (άκμασε τον 4ο αιώνας π.Χ.), γιος του Ανδρομένη από την Τυμφαία, και ένας από τους αξιωματικούς του Αλέξανδρου, κατηγορήθηκε μαζί με τους αδελφούς του, Αμύντα και Σιμμία, ότι συμμετείχαν στη συνωμοσία του Φιλώτα του Νεότερου το 330 π.Χ., αλλά αθωώθηκε μαζί με τα αδέλφια του. Το 328 ο Άτταλος έμεινε με τον Πολυπέρχονα και άλλους αξιωματικούς στη Βακτριανή με μέρος των στρατευμάτων, ενώ ο ίδιος ο βασιλιάς βάδισε εναντίον των Σογδιανών.  Συνόδευσε τον Αλέξανδρο στην εκστρατεία του στην Ινδία και απασχολήθηκε σε πολλά σημαντικά καθήκοντα.  Στην τελευταία ασθένεια του Αλέξανδρου το 323, ο Άτταλος ήταν ένας από τους επτά αρχηγούς που πέρασαν τη νύχτα στο ναό του Σεράπιδος στη Βαβυλώνα, προκειμένου να μάθουν από τον θεό, εάν ο Αλέξανδρος έπρεπε να μεταφερθεί στο ναό. 

Μετά τον θάνατο του Αλέξανδρου, ο Άτταλος προσχώρησε στον Περδίκκα, τού οποίου την αδελφή, Αταλάντη, είχε νυμφευτεί. Συνόδευσε τον κουνιάδο του στην ατυχή εκστρατεία του κατά τής Αιγύπτου το 321 και είχε την αρχηγία τού στόλου. Μετά τη δολοφονία του Περδίκκα, όλοι οι φίλοι του καταδικάστηκαν σε θάνατο από τον στρατό. Η Αταλάντη, η οποία βρισκόταν στο στρατόπεδο, εκτελέστηκε αμέσως, αλλά ο Άτταλος γλίτωσε από το να πάθει τη μοίρα τής συζύγου του, ως συνέπεια της απουσίας του με τον στόλο στο Πηλούσιο. Αμέσως έπλευσε στην Τύρο (τού Λιβάνου), όπου είχε εναποτεθεί ο θησαυρός τού Περδίκκα. Αυτός, που έφτανε τα 800 τάλαντα, του τον παρέδωσε ο Αρχέλαος, που είχε διοριστεί κυβερνήτης της πόλης, και μέσω τού θησαυρού βρέθηκε σύντομα επικεφαλής των 10.000 πεζών και 800 ίππων. Έμεινε στην Τύρο για κάποιο διάστημα για να μαζέψει τους φίλους τού Περδίκκα που είχαν δραπετεύσει από το στρατό.,αλλά στη συνέχεια, αντί να ενώσει αμέσως τις δυνάμεις του με εκείνες του Αλκέτα, τού αδελφού τού Περδίκκα, έπλευσε στις ακτές της Καρίας, όπου ενεπλάκη σε αγώνα με τους Ροδίους, από τους οποίους ηττήθηκε ολοκληρωτικά σε μία θαλάσσια μάχη.  Μετά από αυτό, προσχώρησε στον Αλκέτα, αλλά οι ενωμένες δυνάμεις τους ηττήθηκαν στην Κρητόπολη της Πισιδίας από τον Αντίγονο, ο οποίος είχε τη διεξαγωγή τού πολέμου ενάντια στην παράταξη τού Περδίκκα. Ο Αλκέτας διέφυγε για λίγο, αλλά ο Άτταλος με πολλούς άλλους αιχμαλωτίστηκε.  Αυτό συνέβη το 320 π.Χ. και αυτός και οι σύντροφοί του παρέμειναν αιχμάλωτοι μέχρι το 317 π.Χ., όταν επιχείρησαν σε μία ευκαιρία να κατατροπώσουν τους φρουρούς τους και να αποκτήσουν την κατοχή τού κάστρου, στο οποίο ήταν περιορισμένοι. Πριν προλάβουν να πραγματοποιήσουν τη διαφυγή τους, το κάστρο περικυκλώθηκε με στρατεύματα από τη γειτονιά. Συνέχισαν, ωστόσο, να το υπερασπίζονται για ένα χρόνο και τέσσερις μήνες, αλλά μετά από καιρό ήταν υποχρεωμένοι να υποχωρήσουν στους ανώτερους αριθμητικά εχθρούς.  Δεν ακούμε για τον Άτταλο μετά από αυτό: οι κόρες του ήταν με την Ολυμπιάδα το 317. 

## Σημειώσεις

## Βιβλιογραφικές αναφορές
* Γουίλιαμ Σμιθ (επιμέλεια); *[[Λεξικό της ελληνικής και ρωμαϊκής βιογραφίας και μυθολογίας|Λεξικό Ελληνικής και Ρωμαϊκής Βιογραφίας και Μυθολογίας]]*, "Attalus (2)", Βοστώνη, (1867)

Κατηγορία:Τριήραρχοι του στόλου του Νεάρχου
Κατηγορία:Αρχαίοι Έλληνες στρατηγοί
Σιμμίας (γιος του Ανδρομένη)

Ο **Σιμμίας** (έζησε τον 4ο αι. π.Χ.) ήταν Μακεδόνας αξιωματικός, γιος του Ανδρομένη από την Τυμφαία και αδελφός του Άτταλου και του Αμύντα, αξιωματικών του Μεγάλου Αλεξάνδρου. 

## Βιογραφία
Πιθανότατα υπηρέτησε στη μοίρα της φάλαγγας, με διοικητή τον αδελφό του Αμύντα, καθώς τον βρίσκουμε να αναλαμβάνει τη διοίκησή της στη μάχη των Γαυγαμήλων κατά την απουσία τού αδελφού του. Σε αυτήν την περίπτωση, η μοίρα του ήταν μία από αυτές, που έφερε το κύριο βάρος της μάχης.  Το 330 π.Χ. κατηγορήθηκε, μαζί με τα αδέλφια του, ότι ενδιαφερόταν για τη συνωμοσία του Φιλώτα, αλλά η σθεναρή υπεράσπιση τού Αμύντα εμπρός από τον Μακεδονικό στρατό εξασφάλισε την κοινή αθώωσή τους. 

## Βιβλιογραφικές αναφορές
* Smith, William (επιμέλεια); *[[Λεξικό της ελληνικής και ρωμαϊκής βιογραφίας και μυθολογίας|Λεξικό Ελληνικής και Ρωμαϊκής Βιογραφίας και Μυθολογίας]]*, "Σιμμίας (2)", Βοστώνη, (1867)

## Σημειώσεις

----

Κατηγορία:Αρχαίοι Μακεδόνες
Fossora

Το ***Fossora*** είναι το δέκατο στούντιο άλμπουμ της Ισλανδής μουσικού Björk. Κυκλοφόρησε 30 Σεπτεμβρίου 2022, από την One Little Independent Records. Στο δίσκο συμμετέχουν ο αμερικανός Serpentwithfeet, τα δύο παιδιά της, Sindri και Ísadóra, οι πειραματικοί ηλεκτρονικοί Gabber Modus Operandi από την Ινδονησία κι ένα σεστέτο κλαρινέτων.

## Ιστορικό
Ο τίτλος του δίσκου είναι μια θηλυκού γένους λέξη, την οποία δημιούργησε η ίδια, βασισμένη στη λατινική λέξη "fossor", που σημαίνει "εκσκαφέας". Έμπνευση αποτέλεσε ο θάνατος της μητέρας της το 2018, αλλά και ο εγκλεισμός, την περίοδο του Κορωνοϊού. Συγκεκριμένα, τα κομμάτια "Sorrowful Soil" και "Ancestress" είναι γραμμένα για τη μητέρα της μουσικού. Στη διάρκεια των lockdowns, όπως δήλωσε η Björk, επέστρεψε στην πατρίδα της και ήταν η πρώτη φορά από 16 ετών, που έμεινε για τόσο καιρό εκεί. Σε αντίθεση με τον προκάτοχό του, που περιέγραφε έναν ονειρικό κόσμο στα σύννεφα, με αέρινες συνθέσεις και φλάουτα, το *Fossora* περιγράφει τη ζωή στο έδαφος αυτού του πλανήτη, και η παραγωγή αποτελείται από κλαρινέτα, μπάσο και hard techno beats.

## Σινγκλ
Το πρώτο σίνγκλ του άλμπουμ, "Atopos", ανακοινώθηκε στις 24 Αυγούστου, μαζί με το εξώφυλλό του. Λίγο αργότερα ανακοινώθηκε πως θα κάνει πρεμιέρα στο BBC Radio 6 Music στις 6 Σεπτεμβρίου. Το δεύτερο σινγκλ "Ovule" κυκλοφόρησε στις 14 Σεπτεμβρίου, χωρίς προηγούμενη ανακοίνωση. Το βίντεο κλιπ που το συνόδευε αποτελεί συνεργασία της με τον Nick Kinght και αποτυπώνει συμβολικά τις τρεις διαστάσεις της αγάπης: την ιδεατή, την πραγματική και τις σκιές της. Στις 22 Σεπτεμβρίου, κυκλοφόρησε ως τρίτο σινγκλ το "Ancestress", αφιερωμένο στη μητέρα της, που απεβίωσε το 2018. Όπως δήλωσε, αυτός θα ήταν ο επικήδειος λόγος της, αν ήταν ιερέας. Το μουσικό βίντεο, που κυκλοφόρησε την ίδια μέρα, είναι μια αποχαιρετιστήρια πνευματική τελετουργία στα εδάφη της Ισλανδίας. Πέντε ημέρες αργότερα, κυκλοφόρησε το ομότιτλο κομμάτι, ως τέταρτο κατά σειρά σινγκλ. Περιλαμβάνει ξύλινα πνευστά, όπως όμποε και κλαρινέτο, ενώ καταλήγει σε ηλεκτρονικό gabber ξέσπασμα.

## Λίστα τραγουδιών
Όλοι οι στίχοι είναι γραμμένοι από τη Björk και όλα τα κομμάτια έχουν παραχθεί από την ίδια, εκτός από το Ovule, που συνέβαλλε επίσης ο el Guincho.

## Παραπομπές

## Εξωτερικοί σύνδεσμοι
* Official website

Κατηγορία:Άλμπουμ του 2022
Κατηγορία:Άλμπουμ της Μπιορκ
Η νοσταλγός

***Η νοσταλγός*** είναι διήγημα του διάσημου Έλληνα δοκιμιογράφου και πεζογράφου Αλέξανδρου Παπαδιαμάντη. Το έργο γράφτηκε το 1894. Το 2005 το διήγημα μεταφέρθηκε στον κινηματογράφο από την σκηνοθέτρια Ελένη Αλεξανδράκη και το 2013 μεταφέρθηκε στο θέατρο από τον σκηνοθέτη Δήμο Αβδελιώδη.

## Πλοκή
Η Λιαλιώ, που είναι παντρεμένη με τον κυρ-Μοναχάκη, έναν πολύ μεγαλύτερο άνδρα, αποφασίζει να επιστρέψει στο νησί όπου γεννήθηκε. Πείθει τον Μαθιό, έναν νεαρό βοσκό, να τη βοηθήσει να δραπετεύσει από τον σύζυγό της και να επιστρέψει στο νησί της. Ο Μαθιός είναι κρυφά ερωτευμένος με την Λιαλιώ και κατά τη διάρκεια του ταξιδιού τους ελπίζει να κρατήσει την Λιαλιώ για πάντα. Αλλά η Λιαλιώ νοσταλγεί μόνο τον τόπο που γεννήθηκε. Η νύχτα είναι φεγγαρόλουστη και η βάρκα με την οποία ταξιδεύουν έχει αντί για πανί το φουστάνι της Λιαλιώς. Ο άντρας της Λιαλιώς, ανήσυχος, την ακολουθεί για να την πείσει να γυρίσει πίσω.

## Η ταινία

*Η νοσταλγός* είναι μια ελληνική ταινία που κυκλοφόρησε το 2005 σε σκηνοθεσία Ελένης Αλεξανδράκη. Το σενάριο βασίζεται στο ομώνυμο διήγημα του Αλέξανδρου Παπαδιαμάντη, το οποίο γράφτηκε το 1894. Στην ταινία πρωταγωνιστεί η Όλια Λαζαρίδου και τα γυρίσματα έγιναν στη Νίσυρο. Η ταινία μεταφέρει την ιστορία από τη Σκιάθο, την πατρίδα του Παπαδιαμάντη, στο νησί της Νισύρου. Κέρδισε ένα Ελληνικό Κρατικό Βραβείο Κινηματογράφου για την καλύτερη μουσική.

### Διανομή

* Όλια Λαζαρίδου ως Λιαλιω
* Γιώργος Τσουλάρης ως Μαθιός
* Σπύρος Σταυρινίδης ως Παντελής Μοναχάκης
* Μαρία Μίνα ως μητέρα Λιαλιως
* Μαρία Πασχαλίδου ως κόρη Παντελή
* Αντώνης Καρπάθιος ως Κουμπής
* Γιάννης Σφακιανός ως Μάνος Πόπης
* Βάσια Παρασκευοπούλου ως Λελούδα
* Κλαυδία Ζαραφωνίτου ως ερωμένη μούτσου
* Τάσος Αναστασίου ως Τάσος
* Μαρία Μελαχροινάκη ως αφηγήτρια
* Γιάννης Ορσάρης ως αφηγητής
* Ανδρέας Ρούφος ως καπετάνιος

### Βραβεία

Το 2005, στο 46ο Φεστιβάλ Κινηματογράφου Θεσσαλονίκης *Η νοαταλγός* προβλήθηκε σε ειδικό αφιέρωμα στην ηθοποιό Όλια Λαζαρίδου.

## Παραπομπές


## Εξωτερικοί σύνδεσμοι
* papadiamantis.org *Η Νοσταλγός* (1894)
* 

Κατηγορία:Διηγήματα του Αλέξανδρου Παπαδιαμάντη
Κατηγορία:Ελληνικές δραματικές ταινίες
Κατηγορία:Ταινίες του 2005
Η χορωδία του Χαρίτωνα

***Η χορωδία του Χαρίτωνα*** είναι μια ελληνική ταινία του 2005 σε σκηνοθεσία Γρηγόρη Καραντινάκη. Υποβλήθηκε από την Ελλάδα στα 79α Όσκαρ για Όσκαρ Καλύτερης Ξενόγλωσσης Ταινίας, αλλά δεν έγινε δεκτή ως υποψήφια. 

## Πλοκή
Ο Χαρίτων Ουλιάνοφ, ο γυναικάς διευθυντής ενός σχολείου μιας κωμόπολης κατά την περίοδο της δικτατορίας των συνταγματαρχών προετοιμάζει τους μαθητές του για τους αγώνες των χορωδιών. Η άφιξη του νέου ταγματάρχη στην πόλη αναστατώνει τον διευθυντή, καθώς και οι δύο ερωτεύονται την ίδια γυναίκα. 

## Διανομή ''''

* Γιώργος Χωραφάς ως Χαρίτων Ουλιάνοφ, διευθυντής
* Μαρία Ναυπλιώτου ως Ελένη, δασκάλα
* Ακύλας Καραζήσης ως ταγματάρχης Δημητρίου
* Χρήστος Στέργιογλου ως Σεραφείμ Δράκος, δάσκαλος
* Στέφανος Καραντινάκης ως Γρηγόρης Υψηλάντης, μαθητής
* Αλέξανδρος Λογοθέτης ως Περικλής
* Ηλέκτρα Νικολούζου ως Αθηνά
* Βασίλης Κολοβός ως παππούς Γρηγόρη
* Υβόννη Μαλτέζου ως μητέρα Γρηγόρη
* Δημήτρης Πιατάς ως Καπόνε, μπάρμαν
* Σπύρος Σταυρινίδης ως κύριος γενικός
* Φωτεινή Μπαξεβάνη ως Δωροθέα, σύζυγος δημάρχου
* Ανθή Ανδρεοπούλου ως Κάλλας
* Αργύρης Αγγέλου ως στρατιώτης Παντελάτος
* Όλγα Δαλέντζα ως Ευανθία
* Νίκος Δάλλας ως αρχιλοχίας
* Νίκος Γρηγορίου ως Ηλιόπουλος, μαθητής
* Μπάμπης Γιωτόπουλος ως γιατρός
* Γρηγόρης Καραντινάκης ως ταχυδρομικός
* Μαίρη Σαουσοπούλου ως Φανφάρα, ξεματιάστρα
* Φώτης Θωμαΐδης ως μεθυσμένος
* Θανάσης Θεολόγης ως διοικητής
* Αλέξανδρος Γιάννου ως φαντάρος
* Δημήτρης Ήμελλος ως σιδηροδρομικός
* Γιώργος Γεωγλερής ως δήμαρχος
* Αγγελική Γκιργκινούδη ως Μαρίκα
* Μαρίνα Πολυμέρη ως καπελού #1
* Τιτίκα Σαριγκούλη ως καπελού #2
* Αλέκος Μάνδυλας ως μοίραρχος
* Νίκος Ζωιόπουλος ως χορηγός

## Διακρίσεις
Η ταινία προβλήθηκε στο διαγωνιστικό τμήμα του 46ου Φεστιβάλ Κινηματογράφου Θεσσαλονίκης. **

Νίκη: 

* 2005: Ελληνικά Κρατικά Βραβεία Κινηματογράφου Καλύτερης Ταινίας
* 2005: Ελληνικά Κρατικά Βραβεία Κινηματογράφου Καλύτερου Ήχου

Υποψηφιότητες:

* 2006: Βραβείο Όσκαρ Καλύτερης Ξενόγλωσσης Ταινίας (χωρίς υποψηφιότητα)

## Δείτε επίσης
* Κινηματογράφος της Ελλάδας

## Παραπομπές

## Εξωτερικοί σύνδεσμοι

* 

Κατηγορία:Ελληνικές κωμικές ταινίες
Κατηγορία:Ταινίες του 2005
Αγρύπνια (ταινία 2005)

Η ***Αγρύπνια*** είναι ελληνική δραματική ταινία του 2005 σε σκηνοθεσία Νίκου Γραμματικού.

Συμμετείχε στο 28ο Διεθνές Φεστιβάλ Κινηματογράφου της Μόσχας,  και στο 46ο Φεστιβάλ Κινηματογράφου Θεσσαλονίκης. **'

== Πλοκή ==
Ο διεφθαρμένος αστυνομικός Ανδρέας και ο παπάς Νίκος είναι αδέλφια που έχουν διαφορά ηλικίας μία δεκαετία και πολύ διαφορετικές ζωές και νοοτροπίες. Ο Ανδρέας, ως μεγαλύτερος αδελφός, έχει μεγαλώσει τον Νίκο μετά τον θάνατο του πατέρα τους, αλλά οι δυο τους πλέον δεν έχουν καμία σχέση μεταξύ τους. Όταν η Κάτια, σύζυγος του Ανδρέα τραυματίζεται σοβαρά με το υπηρεσιακό περίστροφό του και μπαίνει στη [[μονάδα εντατικής θεραπείας]], τα αδέλφια επανενώνονται μετά από χρόνια περνώντας μια ιδιαίτερα έντονη νύχτα. **'

## Διανομή ''''

* Βαγγέλης Μουρίκης ως Ανδρέας
* Μιχάλης Τσουρουνάκης ως Νίκος
* Αγγελική Δημητρακοπούλου ως Κάτια
* Ηρώ Λούπη ως Μαρία
* Έρση Μαλικέντζου ως μάνα
* Ευαγγελία Σαμιωτάκη ως θεία
* Δήμητρα Χατούπη ως Αντριάννα
* Γιάννης Οικονομίδης ως Ανδρέας
* Μανώλης Πιπεράκης ως Σωτήρης
* Χρήστος Ρούπακας ως Παναγιώτης
* Θεόδωρος Καντηλιώτης ως ναύτης

## Παραπομπές


## Εξωτερικοί σύνδεσμοι

* 
Κατηγορία:Ελληνικές δραματικές ταινίες
Κατηγορία:Ταινίες του 2005
Ρησκούπορις Β΄ (Σαπαίων)

Ο **Ρησκούπορις Β΄**, Rhescuporis II, ήταν βασιλιάς του μισού βασιλείου των Σαπαίων της Θράκης από το 12 έως το 18, διάδοχος τού αδελφού του Ροιμητάλκη Α΄, και για λίγο κυβερνήτης ολόκληρου τού βασιλείου στη συνέχεια, σφετεριζόμενος το άλλο μισό από τον ανιψιό του Κότυ Γ΄ (Σαπαίων), γιο τού Ροιμητάλκη Α΄. 

Ήταν γιος τού προγενέστερου βασιλιά της Θράκης Κότυ Γ΄ (Σαπαίων). Αδέλφια του ήταν ο Ροιμητάλκης Α΄ και μία αδελφή, σύζυγο τού Κότυ Ζ΄ (Ασταίων). Ο Ρωμαίος Ιστορικός Τάκιτος περιγράφει τον χαρακτήρα του ως «προδοτικό».

Με το τέλος τού Ροιμητάλκη Α΄, ο αυτοκράτορας Αύγουστος χώρισε τη Θράκη σε δύο χωριστά βασίλεια, το ένα μισό για να κυβερνήσει ο Κότυς Γ΄ και το άλλο μισό για τον Ρησκούπορι Β΄. Ο Τάκιτος αναφέρει ότι ο Κότυς Γ΄ έλαβε τα με καλλιέργειες, εύφορα μέρη, τις περισσότερες κωμοπόλεις και τις περισσότερες ελληνικές πόλεις της Θράκης, ενώ ο Ρησκούπορις Β΄ έλαβε την άγρια και δασώδη μερίδα με εχθρούς στα σύνορά της.  Έτσι ο Ρησκούπορις Β΄ ήθελε να προσαρτήσει το βασίλειο τού Κότυος Γ΄, αλλά εμποδιζόταν να το κάνει φοβούμενος τον Αύγουστο. Το τέλος του Αυγούστου το 14 τον ενθάρρυνε και ξεκίνησε προσπάθειες να αποκτήσει το υπόλοιπο της Θράκης, στην αρχή με διαπραγματεύσεις, αλλά στη συνέχεια, όταν ο Κότυς Γ΄ αποδείχθηκε ανθεκτικός, με προδοσία. Προσκαλώντας τον ανιψιό του σε ένα συμπόσιο για να επικυρώσει τάχα μία συνθήκη μεταξύ τους, συνέλαβε και φυλάκισε τον Κότυ Γ΄, αρπάζοντας το βασίλειό του. Ο Κότυς Γ΄ απεβίωσε, ενώ ήταν φυλακισμένος το 18, και θεωρήθηκε ότι αυτοκτόνησε. Η σύζυγος και τα παιδιά του από τη Θράκη κατέφυγαν στην Κύζικο για να γλιτώσουν από τον Ρησκούπορι Β΄.

Ο Ρωμαίος Αυτοκράτορας Τιβέριος ξεκίνησε μία έρευνα για το τέλος τού Κότυος Γ΄, καλώντας τον Ρησκούπορι Β΄ σε δίκη στη Ρωμαϊκή Σύγκλητο. Κάλεσε τη χήρα του Κότυος Γ΄ Αντωνία Τρύφαινα να καταθέσει στη δίκη, κατά την οποία η Αντ. Τρύφαινα κατηγόρησε τον κατηγορούμενο για τη δολοφονία τού συζύγου της. Ο Ρησκούπορις Β΄ κρίθηκε ένοχος και ο Τιβέριος τον έστειλε να ζήσει εξόριστος στην Αλεξάνδρεια της Αιγύπτου. Καθ' οδόν, όταν ο Ρησκούπορις Β΄ προσπάθησε να διαφύγει, σκοτώθηκε από Ρωμαίους στρατιώτες. Ο Τιβέριος επέστρεψε ολόκληρο το Θρακικό Βασίλειο στην Αντ. Τρύφαινα και διόρισε ως συγκυβερνήτη τον Ροιμητάλκη Β΄, το μεγαλύτερο παιδί της με τον Κότυ Γ΄. Όταν αυτός απεβίωσε, ο Τιβέριος επέτρεψε στον γιο τού Ρησκούπορι Β΄ να επιστρέψει στη Θράκη και να βασιλεύσει ως Ροιμητάλκης Γ΄. 

## Πηγές
* Smith, William, ed. ''Λεξικό Ελληνικής και Ρωμαϊκής Βιογραφίας και Μυθολογίας'' . Βοστώνη : Little, Brown, and Company, 1867, τ. 3, σελ. 647

## Σημειώσεις


Κατηγορία:Βασιλείς των Οδρυσών
Κοινότητα Κεντροχωρίου

Η **Κοινότητα Κεντροχωρίου** είναι κοινότητα του Δήμου Αγίου Βασιλείου στην Περιφερειακή Ενότητα Ρεθύμνης της Κρήτης. Συστάθηκε το 1930 ως κοινότητα Δουμαεργιού με το ΦΕΚ 283Α - 14/08/1930 με την απόσπαση του οικισμού Δουμαεργιό (παλιά ονομασία Κεντροχωρίου) από την Κοινότητα Αρδάκτου και τον ορισμό του ως έδρα της κοινότητας. Το 1930 με το ΦΕΚ 179Α - 05/07/1933 ο οικισμός Δουμαεργιό μετονομάστηκε σε Κεδροχώρι, επομένως και η κοινότητα μετονομάζεται σε κοινότητα Κεδροχωρίου. Εκτός από την έδρα της  περιλαμβάνει και τον οικισμό Πλατανέ. Η απογραφή του 2011 αναφέρει: 

* Κεντροχώρι, το (39)
* Πλατανές, ο (40)

Συνολικά η κοινότητα έχει 79 κατοίκους και εκπροσωπείται από τον πρόεδρο κ. Επαμεινώνδα Εφεντάκη. Οι κάτωθι εκλέχθηκαν και υπηρέτησαν (ή υπηρετούν) ως πρόεδροι της κοινότητος.

## Παραπομπές


Κατηγορία:Δήμος Αγίου Βασιλείου
Κότυς Γ΄ (Οδρυσών)

Ο **Κότυς Γ΄**, Cotys III, ήταν βασιλιάς των Οδρυσών στη Θράκη στις αρχές του 3ου αι. π.Χ. 

Η μία ασφαλής μαρτυρία του είναι μία επιγραφή από τους Δελφούς, που χρονολογείται μεταξύ 276 και 267 π.Χ. (συνήθως 270/269 π.Χ.), στην οποία αναφέρεται ως γιος τού Ραίζδου, πιθανού προκατόχου του.  Η ιστορική έρευνα έχει από καιρό συσχετίσει έναν τύπο νομίσματος, που κόπηκε για έναν βασιλιά Κότυ στη μία όψη και έναν βασιλιά Ρησκούπορι στην άλλη, και επίσης έναν βασιλιά Κότυ, πατέρα ενός Ρησκούπορι, που αναφέρεται σε διάταγμα από την Απολλωνία (Σωζόπολη) με τον Κότυ Γ΄.  Ωστόσο, αυτές οι ταυτοποιήσεις αμφισβητήθηκαν, και ορισμένοι μελετητές έχουν επαναπροσδιορίσει τόσο τον τύπο του νομίσματος, όσο και την επιγραφή, για σχεδόν τρεις αιώνες αργότερα.  Επομένως, είναι αβέβαιο εάν τον Κότυ Γ΄ διαδέχθηκε ένας γιος που ονομαζόταν Ρησκούπορις Α΄ (Οδρυσών). 

## Δείτε επίσης
* Κατάλογος Θρακικών φυλών

## Βιβλιογραφικές αναφορές

## Πηγές
* D. Dana, Inscriptions, στο: J. Valeva et al. (επιμ. ), *A Companion to Ancient Thrace*, Wiley, 2015: 243-264.
* P. Delev, From Korupedion to the Beginning of the Third Mithridatic War (281-73 BCE), στο: J. Valeva et al. (επιμ. ), *A Companion to Ancient Thrace*, Wiley, 2015: 59-74.
* J. Jurukova, *Monetite na trakijskite plemena i vladeteli*, τόμ. 1., Σόφια, 1992.
* M. Manov, «Dekret na Apolonija s novo datirane» *, Numizmatika, Sfragistika i Epigrafika* 11 (2015) 167-173.
* R. Werner, στο: W.-D. von Barloewen (επιμ. ), *Abriss der Geschichte antiker Randkulturen*, Μόναχο, 1961: 83-150, 239-242.

Κατηγορία:Βασιλείς των Οδρυσών
Ραίζδος

Ο **Ραίζδος,** λατιν.: Rhaezdus, ήταν πιθανότατα βασιλιάς των Οδρυσών στη Θράκη στις αρχές του 3ου αιώνα π.Χ. 

## Βιογραφία
Μαρτυρείται σε επιγραφή από τους Δελφούς ως πατέρας τού Κότυος Γ΄, ο οποίος ήταν βασιλιάς μεταξύ 276 και 267 π.Χ. (η ημερομηνία της επιγραφής).  Η χρονολογία και τα ονόματα υποδηλώνουν την πιθανότητα ότι ο Ραίζδος ήταν γιος του Κότυος Β΄ (Οδρυσών), που ο ίδιος μαρτυρείται σε επιγραφή από την Αθήνα που χρονολογείται στο 330 π.Χ.  Αρκετοί μελετητές έχουν θεωρήσει το όνομα "Ραίζδος" ως μία παραλλαγή της ορθογραφίας τού " Ροίγος ",   θρακικού βασιλικού ονόματος που βρέθηκε σε νομίσματα του 3ου αιώνα π.Χ.  Ακόμη και αν τα δύο ονόματα είναι παραλλαγμένες μορφές του ίδιου ονόματος, παραμένει αβέβαιο εάν ο πατέρας του Κότυος Γ΄, Ραίζδος, μπορεί να ταυτιστεί με τον Ρόιγο, γιο του Σεύθη Δ΄. Κανένας Ραίζδος δεν μαρτυρείται ανάμεσα στους αρκετούς, γνωστούς γιους τού Σεύθη Δ΄, μόνο ο Ρόιγος.

## Δείτε επίσης
* Κατάλογος Θρακικών φυλών

## Βιβλιογραφικές αναφορές

## Βιβλιογραφία
* D. Dana, Inscriptions, στο: J. Valeva et al. (επιμ.), *A Companion to Ancient Thrace*, Wiley, 2015: 243-264.
* J. Jurukova, *Monetite na trakijskite plemena i vladeteli*, τόμ. 1., Σόφια, 1992.
* J. Kabakčiev, «Who was Roigos?», *Bulgarian Historical Review* (1998) 3-6.
* S. Topalov, *Νέες συνεισφορές στη μελέτη της νομισματοκοπίας και της ιστορίας του πρώιμου βασιλείου των Οδρυσών στα εδάφη της αρχαίας Θράκης,* Σόφια, 2004.

Κατηγορία:Βασιλείς των Οδρυσών
Κότυς Β΄ (Οδρυσών)

Ο **Κότυς Β΄**, Cotys II, ήταν πιθανός βασιλιάς των Οδρυσίων στη Θράκη στα τέλη του 4ου ή στις αρχές του 3ου αιώνα π.Χ.

## Βιογραφία
Μία ασφαλής μαρτυρία του βρίσκεται σε επιγραφή από την Αθήνα, που χρονολογείται στο 330 π.Χ.: η επιγραφή τιμούσε τον Ρεβούλα, αδελφό του Κότυ και γιο του Σεύθη. Αυτό ερμηνεύεται γενικά ότι ο Κότυς, που δεν ήταν ακόμη βασιλιάς, ήταν γιος του Σεύθη Γ΄ από έναν γάμο νωρίτερα από αυτόν με τη Βερενίκη (καθώς οι τέσσερις γιοι τού Σεύθη Γ΄ και  της Βερενίκης δεν περιελάμβαναν έναν Κότυ ή έναν Ρεβούλα).  Με βάση αυτή την ερμηνεία των αποδεικτικών στοιχείων, κάποια Γονιμάση (Gonimasē), σύζυγος ενός Σεύθη, θαμμένη σε έναν τάφο κοντά στο Smjadovo,  έχει προταθεί ως η προηγούμενη σύζυγος του Σεύθη Γ΄ και μητέρα των Κότυος και Ρεβούλα.  Ωστόσο, η αθηναϊκή επιγραφή προηγείται της πρώτης σαφούς βεβαίωσης τού Σεύθη Γ΄ κατά περίπου επτά χρόνια, και διάφοροι μελετητές έχουν προτείνει τον Σεύθη Α΄,  Σεύθη Β΄,  και ακόμη και έναν μη βασιλεύοντα Σεύθη  ως πατέρα των Κότυος και Ρεβούλα. Ένας μελετητής εικάζει ότι ο Κότυς ήταν πράγματι ένας μεγαλύτερος γιος του Σεύθη Γ΄, αλλά δεν έζησε για να διαδεχθεί τον πατέρα του, πεθαίνοντας κατά τη διάρκεια της πολιορκίας της Καλλάτιδος (Mangalia) το 310 π.Χ.  Ενώ είναι πιθανό ότι ο Κότυς Β΄ ήταν Θράκος ηγεμόνας σε αυτήν την περίοδο, δεν είναι δυνατό να διαπιστωθεί η ακριβής σχέση του (χρονολογικά και γενεαλογικά) με τον Σεύθη Γ΄. Η συνολική χρονολογία και τα ονόματα υποδηλώνουν την πιθανότητα, ότι ο Κότυς Β΄ μπορεί να ήταν ο πατέρας του Ραίζδου και παππούς τού γιου τού Ραίζδου Κότυ Γ΄ ()δρυσών). 

## Δείτε επίσης
* Κατάλογος Θρακικών φυλών

## Βιβλιογραφικές αναφορές

## Βιβλιογραφία
* KJ Beloch, *Griechische Geschichte*, τόμ. 3:2, Βερολίνο, 1923.
* D. Dana, Inscriptions, στο: J. Valeva et al. (επιμ. ), *A Companion to Ancient Thrace*, Wiley, 2015: 243-264.
* P. Delev, «Filip II i zalezăt na Goljamoto Odrisko carstvo v Trakija», *Šumenski universitet «Episkop Konstantin Preslavski», Trudove na katedrite po istorija i bogoslovie* 1 (1997) 7-40.
* P. Delev, Thrace from the Assassination of Kotys I to Korupedion (360-281 π.Χ.), στο: J. Valeva et al. (επιμ. ), *A Companion to Ancient Thrace*, Wiley, 2015: 48-58.
* M. Manov, «The Hellenistic Tomb with Greek Inscription from Smyadovo, Bulgaria - Reconsidered», *Journal of Ancient History and Archaeology* 6/3 (2019) 99-118.
* M. Tačeva, *The Kings of Ancient Thrace,* τομ. 1, Σόφια, 2006.

Κατηγορία:Βασιλείς των Οδρυσών
Τήρης Β΄

Ο **Τήρης Β΄** ή Γ΄, Teres II / ΙΙΙ, ήταν βασιλιάς των Οδρυσών στη Θράκη από το 351 π.Χ. έως το 341 π.Χ.

## Βιογραφία
Η ποικιλία στην αρίθμηση υποδηλώνει διαφωνία μεταξύ μελετητών, μερικοί από τους οποίους περιλαμβάνουν ως Τήρη Β΄ τον παραδυνάστη του Αμάδοκου Α΄ και αντίπαλο του Σεύθη Β΄, που κυβέρνησε κοντά στο Βυζάντιο περί το 400 π.Χ.,  αφού ο Τήρης Β΄ αποκαλείται συγκεκριμένα ένας των Οδρυσών και αφού ο ίδιος ο Σεύθης Β΄ ήταν επίσης παραδυνάστης. Ο παρών Tήρης απαντάται λοιπόν ποικιλοτρόπως ως «Tήρης Β΄»  ή «Tήρης Γ΄»  στη βιβλιογραφία.

Ο Tέρες Β΄ ή Γ΄ θεωρείται γενικά ότι ήταν γιος του Aμάδοκου Β΄, με βάση την ιστορική διαδοχή και τους τύπους νομισμάτων.  Αυτή η ταύτιση πιθανώς υποστηρίζεται από μία επιγραφή, που φέρει το όνομα «Tήρης, (γιος) του Aματόκου» σε ένα αργυρό κύπελο, που βρέθηκε στο χωριό Braničevo στη βορειοανατολική Βουλγαρία.  Ο Αμάτοκος/Αμάδοκος Β΄, ο οποίος κυβέρνησε το κεντρικό τμήμα της Θράκης, εξαφανίζεται από τις πηγές την εποχή της στρατιωτικής επέμβασης τού Φίλιππου Β΄ της Μακεδονίας το 352/351 π.Χ. και ο Τήρης φαίνεται να τον διαδέχθηκε σε αυτό το σημείο. Δεδομένου ότι ο Δημοσθένης δήλωσε ότι ο Φίλιππος είχε «διώξει ορισμένους βασιλείς και τους αντικατέστησε με άλλους», ο Τήρης μπορεί να ήρθε στο θρόνο ως διορισμένος τού Φιλίππου, αν και η δήλωση τού Δημοσθένη συνδέεται συνήθως με τους κληρονόμους τού Βερισάδη στη δυτική Θράκη.  Κατά τη διάρκεια μίας επακόλουθης Μακεδονικής εκστρατείας στη Θράκη υπό τον στρατηγό του Φιλίππου Αντίπατρο το 347/346 π.Χ., ο Τήρης διατήρησε τον θρόνο του, συμμαχώντας προφανώς με τον Φίλιππο Β΄ εναντίον του βασιλιά της Ανατολικής Θράκης Κερσοβλέπτη.  Αυτή η κατάσταση διήρκεσε μέχρι την μεταγενέστερη και πιο παρατεταμένη εκστρατεία του Φιλίππου Β΄ στη Θράκη το 342–340 π.Χ.  Μετά από αρκετές νίκες επί των Θρακών, ο Φίλιππος Β΄ υπέταξε τη χώρα, καθαιρώντας τόσο τον Τήρη, όσο και τον Κερσοβλέπτη, πιθανώς το 341 π.Χ. 

Με βάση τη διανομή νομισμάτων και άλλα περιστασιακά στοιχεία, ο Τήρης έχει αναγνωριστεί ως συγγενής (πατέρας;) και πρόδρομος του μετέπειτα βασιλιά Σεύθη Γ΄,  ένας από τους γιους τού οποίου ονομαζόταν επίσης Tήρης.

## Βιβλιογραφικές αναφορές

## Βιβλιογραφία
* P. Delev, Thrace from the Assassination of Kotys I to Korupedion (360-281 BCE), στο Valeva et al. (επιμ.), *A Companion to Ancient Thrace,* Wiley, 2015: 48–58.
* A. Fol et al., *The Rogozen Treasure*, Σόφια, 1989.
* G. Mihailov, The Inscriptions, στο: Fol et al., *The Rogozen Treasure*, Sofia, 1989: 46–71.
* M. Tacheva, *The Kings of Ancient Thrace.* *Βιβλίο πρώτο,* Σόφια, 2006.
* S. Topalov, *The Odrysian Kingdom from the Late 5th to the Mid-4th CBC,* Sofia, 1994.
* S. Topalov, *Συμβολές στη μελέτη της νομισματοκοπίας και της ιστορίας στα εδάφη της Ανατολικής Θράκης από το τέλος του 4ου ΚΠΣ έως το τέλος του 3ου ΚΠΣ,* Σόφια, 2001.
* Οι J. Valeva et al. (επιμ. ), *A Companion to Ancient Thrace,* Wiley, 2015.
* R. Vulpe, *Studia Thracologica*, Βουκουρέστι, 1976.
* M. Zahrnt, Early History of Thrace to the Murder of Kotys I (360 BCE), στο: J. Valeva et al. (επιμ. ), *A Companion to Ancient Thrace,* Wiley, 2015: 35–47.

## Δείτε επίσης
* Κατάλογος Θρακικών φυλών

Κατηγορία:Βασιλείς των Οδρυσών
Βιθύας

O **Βιθύας**, Beithyas / Bithys, ήταν βασιλιάς του  βασιλείου των Οδρυσών της Θράκης, που βασίλευσε περίπου από το. 140 π.Χ. έως περίπου το 120 π.Χ. Ήταν γιος του Κότυ Β΄/Δ΄. .

## Βιβλιογραφικές αναφορές

## Δείτε επίσης
* Κατάλογος Θρακικών φυλών

Κατηγορία:Βασιλείς των Οδρυσών
Κιροάδας

Ο **Κιροάδας**, ήταν βασιλιάς του βασιλείου των Οδρυσών της Θράκης, που βασίλευσε πιθανώς στα έτη 212 έως 200 π.Χ. 

## Βιογραφία
Σύμφωνα με ένα ανώνυμο ποίημα της ''Ελληνικής Ανθολογίας'' (εν προκειμένω η *[[Ανθολογία του Πλανούδη]]*), ηττήθηκε από τον βασιλιά Φίλιππο Ε΄ της Μακεδονίας, ο οποίος αφιέρωσε τη λεία του στη θεά Εκάτη.  Αυτό μπορεί να συνέβη το έτος 205 ή 200 π.Χ., ως οι πιο πιθανές ημερομηνίες, ή σε άλλο έτος της βασιλείας τού Φιλίππου Ε΄. Ο Κιροάδας, που κερδίζει το επίθετο τού *Τολμηρού* από τον ποιητή, απεικονίζεται ως σημαντικός βασιλιάς των Οδρυσών. Μπορεί να ήταν ο νικητής στον πόλεμο εναντίον τού Καβάρου το 212 π.Χ., και ο καταστροφέας του κελτικού βασιλείου της Τύλης. Σύμφωνα με την αφιέρωση, είχε αρκετούς γιους, αλλά τίποτε περισσότερο δεν είναι γνωστό για την οικογένειά του.

## Δείτε επίσης
* Κατάλογος Θρακικών φυλών

## Βιβλιογραφικές αναφορές


Κατηγορία:Βασιλείς των Οδρυσών
Ρησκούπορις Α΄ (Οδρυσών)

Ο **Ρησκούπορις Α**΄, Rhescuporis I, ήταν πιθανός βασιλιάς των Οδρυσών στη Θράκη τον 3ο αι. π.Χ. 

Η ιστορική έρευνα έχει από καιρό συσχετίσει έναν τύπο νομίσματος, που κόπηκε για τον βασιλιά Κότυ στη μία όψη και έναν βασιλιά Ρησκούπορι στην άλλη, καθώς και έναν βασιλιά Κότυ, πατέρα ενός Ρησκούπορι, που αναφέρεται σε διάταγμα από την Απολλωνία (Σωζόπολη) με τους ηγεμόνες των Οδρυσών Κότυ Γ΄ και Ρησκούπορι Α΄,  Ωστόσο, αυτοί οι συσχετισμοί έχουν αμφισβητηθεί, και ορισμένοι μελετητές έχουν επαναπροσδιορίσει, τόσο τον τύπο τού νομίσματος, όσο και την επιγραφή ότι είναι σχεδόν τρεις αιώνες αργότερα, όταν τα ίδια ονόματα και οι ίδιες σχέσεις εμφανίζονται ξανά μεταξύ των Ασταίων και Σαπαίων βασιλέων της Θράκης.  Είναι επομένως αβέβαιο, εάν τον Κότυ Γ΄ διαδέχθηκε ένας γιος, που ονομαζόταν Ρησκούπορις Α΄.  Αν ήταν, ο τύπος τού νομίσματος που κόπηκε και για τους δύο βασιλείς θα ήταν η μόνη σίγουρη απόδειξη ότι ο Ρησκούπορις Α΄ βασίλευε, επειδή το διάταγμα της Απολλωνίας αναφέρει μόνο, ότι είχε περάσει χρόνο στην πόλη ως όμηρος για λογαριασμό του πατέρα του.

## Αναφορές σε πηγές

## Βιβλιογραφία
* P. Delev, From Korupedion to the Beginning of the Third Mithridatic War (281-73 BCE), στο: J. Valeva et al. (επιμ. ), *A Companion to Ancient Thrace*, Wiley, 2015: 59-74.
* J. Jurukova, *Monetite na trakijskite plemena i vladeteli*, τόμ. 1., Σόφια, 1992.
* M. Manov, «Dekret na Apolonija s novo datirane» *, Numizmatika, Sfragistika i Epigrafika* 11 (2015) 167-173.
* R. Werner, στο: W.-D. von Barloewen (επιμ. ), *Abriss der Geschichte antiker Randkulturen*, Μόναχο, 1961: 83-150, 239-242.

## Δείτε επίσης
* Κατάλογος Θρακικών φυλών

Κατηγορία:Βασιλείς των Οδρυσών
Σεύθης Ε΄

Ο **Σεύθης Ε΄**, ήταν βασιλιάς των Οδρυσών στη Θράκη στα τέλη τού 3ου ή στις αρχές του 2ου αιώνα π.Χ.

## Βιογραφία
Είναι γνωστός μόνο ως πατέρας τού Κότυος Δ΄, ο οποίος μαρτυρείται μεταξύ 171 και 166 π.Χ. ως σύμμαχος, πρώτα της Μακεδονίας των Αντιγονιδών και μετά της Ρώμης. Ο Ρωμαίος ιστορικός Τ. Λίβιος περιγράφει συγκεκριμένα τον Κότυ Δ΄ και τον πατέρα του Σεύθη Ε΄ ως Οδρύσιους.  Η δήλωση τού Λιβίου ότι στη διπλωματική της επικοινωνία με τον Κότυ Δ΄ η Ρωμαϊκή Σύγκλητος αναφέρθηκε σε μία παραδοσιακή φιλία με τον Κότυ Δ΄ και τους προγόνους του, μπορεί να ερμηνευθεί ως απόδειξη για επαφή μεταξύ της Ρώμης και του Σεύθη Ε΄.  Ο Σεύθυς Ε΄ πιστεύεται ότι βασίλευσε γύρω στο 200 π.Χ. ως προκάτοχος (πατέρας;) ή αντίπαλος τού Αμαδόκου Γ΄, ο οποίος αιχμαλωτίστηκε από τους Μακεδόνες το 184 π.Χ.  Η χρονολογία και τα ονόματα υποδηλώνουν ότι ο Σεύθης Ε΄ μπορεί να ήταν γιος του Ρόιγου και εγγονός τού Σεύθη Δ΄ ή γιος του Τήρη Δ΄ και εγγονός του Σεύθη Δ΄, ανάλογα με τη χρονολογική τοποθέτηση του Ρόιγου στα μέσα ή τις αρχές του 3ου αιώνα π.Χ. 

## Δείτε επίσης
* Κατάλογος ηγεμόνων της Θράκης και της Δακίας

## Βιβλιογραφικές αναφορές


## Βιβλιογραφία
* Livy (Titus Livius) History of Rome. English Translation by Rev. Canon Roberts. New York, E. P. Dutton and Co. 1912.
* P. Delev, From Koroupedion to the Beginning of the Third Mithridatic War (281-73 BCE), in: J. Valeva et al. (eds.), A Companion to Ancient Thrace, Wiley, 2015: 59-74.
* R. Werner, in: W.-D. von Barloewen (ed.), Abriss der Geschichte antiker Randkulturen, Munich, 1961: 83-150, 239-242.

Κατηγορία:Βασιλείς των Οδρυσών
Ο καλύτερός μου φίλος (ταινία, 2001)

***Ο καλύτερός μου φίλος*** είναι ελληνική κωμωδία του 2001 σε σκηνοθεσία Γιώργου Λάνθιμου και Λάκη Λαζόπουλου. Είναι το μεγάλου μήκους σκηνοθετικό ντεμπούτο του Λάνθιμου. Η ταινία παρουσιάστηκε στο διαγωνιστικό τμήμα του 42ου Φεστιβάλ Κινηματογράφου Θεσσαλονίκης.

## Διανομή ρόλων

* Λάκης Λαζόπουλος – Κωνσταντίνος
* Αντώνης Καφετζόπουλος – Αλέκος
* Βέρα Κρούσκα – Δάφνη
* Σμαράγδα Καρύδη – Άντρεα
* Μαρία Καβογιάννη – Βένια
* Γιάννης Μποσταντζόγλου – Χρήστος
* Βίβιαν Κοντομάρη – Γαλλίδα τουρίστρια
* Χρήστος Πλαΐνης – σερβιτόρος
* Μάριος Αγαπητός – σερβιτόρος 
* Κωνσταντίνος Λάγκος – φαντάρος
* Ελισάβετ Μουτάφη – Στέλλα
* Ευαγγελία Σαμιωτάκη – μητέρα Κωνσαντίνου
* Κωνσταντίνος Παπαχρόνης
* Γεράσιμος Γεννατάς – περιπτεράς
* Σπύρος Καλογήρου
* Καίτη Κωνσταντίνου – Θόδωρος / Λίζα
* Δημήτρης Τζουμάκης – Φίλιππος
* Ευδοκία Στατήρη – Κική
* Χρήστος Ευθυμίου – χρηματιστής
* Μανώλης Μαυροματάκης – πελάτης ασφαλιστικής
* Γιούλη Αγγελή – γειτόνισσα
* Γρηγόρης Αποστολίδης – γκρουμ
* Γιάννης Μπουραζάνας – υπάλληλος καταστήματος
* Δημήτρης Δρόσος – γείτονας
* Μαρία Καλαφάτη – τραγουδίστρια
* Αλέξανδρος Βερώνης – τραγουδιστής
* Χαρά Καμενίδου – πόρνη
* Νικόλας Καψάλης – ενοικιαστής αυτοκινήτων
* Γιώργος Καραμαλέγκος – φαντάρος
* Μιχάλης Καρατζάς – παιδί στην παραλία
* Ζαφείρης Κατραμαντάς – καντινιέρης
* Ντίνα Κώνστα – φωνή στο τηλέφωνο

## Εισπράξεις
Η ταινία γνώρισε εμπορική επιτυχία, πουλώντας 350.000 εισιτήρια στην Ελλάδα, ενώ στην Κύπρο πούλησε 7.914 εισιτήρια. 

## Παραπομπές

## Εξωτερικοί σύνδεσμοι
*

Κατηγορία:Ελληνικές κωμικές ταινίες
Κατηγορία:Ταινίες σε σκηνοθεσία Γιώργου Λάνθιμου
Κατηγορία:Ταινίες του 2001
Κατηγορία:Ελληνόφωνες ταινίες
Κατηγορία:Ταινίες γυρισμένες στην Ελλάδα
Κατηγορία:Ταινίες τοποθετημένες στην Ελλάδα
Το μόνον της ζωής του ταξείδιον

***Το μόνον της ζωής του ταξείδιον*** είναι ένα σύντομο μυθιστόρημα του Έλληνα συγγραφέα Γεωργίου Βιζυηνού, που κυκλοφόρησε το 1884. Το μυθιστόρημα κυκλοφόρησε σε δύο μέρη στο περιοδικό *[[Εστία (περιοδικό)|Εστία]]* τον Ιούνιο και τον Ιούλιο του 1884 Το μυθιστόρημα έχει διασκευαστεί για τον κινηματογράφο ( ομώνυμη ταινία), από τον σκηνοθέτη Λάκη Παπαστάθη και πρόσφατα για το θέατρο από τον σκηνοθέτη Δήμο Αβδελιώδη.

## Πλοκή
Η ιστορία έχει πολλά αυτοβιογραφικά στοιχεία. Αφηγητής της ιστορίας είναι ένα δεκάχρονο αγόρι από ένα χωριό της Ανατολικής Θράκης. Σε ηλικία δέκα ετών πηγαίνει στην Κωνσταντινούπολη ως μαθητευόμενος ράφτης. Εκεί περιμένει να συμβούν όλα όσα του είχε διηγηθεί ο παππούς του. Ωστόσο, τίποτα αξιοσημείωτο δεν συμβαίνει και το αγόρι χάνει την πίστη του στο αγαπημένο του πρόσωπο. Μια μέρα, το αγόρι ειδοποιείται να πάει στο χωριό του για να δει τον παππού του που είναι άρρωστος. Το αγόρι επισκέπτεται τον παππού του και του διηγείται το ταξίδι στην Κωνσταντινούπολη και τον ρωτά για τα δικά του ταξίδια. Τότε ανακαλύπτει ότι ο παππούς του δεν έχει πάει ποτέ ταξίδι και όλες οι ιστορίες που του έλεγε ήταν παραμύθια της γιαγιάς του. Στη συνέχεια, ο παππούς αποκαλύπτει στον εγγονό του τα παιδικά του χρόνια. Ως παιδί ήταν κλεισμένος στο σπίτι του μέχρι να παντρευτεί. Ο λόγος ήταν ότι εκείνα τα χρόνια οι Τούρκοι κατέτασσαν υποχρεωτικά στον στρατό των γενίτσαρων πολλά παιδιά χριστιανών. Τα αγόρια απέφευγαν τον στρατό αν είχαν παντρευτεί. Στη φωνή του διακρίνεται ένα παράπονο για το μοναδικό του ταξίδι που δεν ολοκλήρωσε ποτέ. Την επόμενη μέρα, ο παππούς πεθαίνει πραγματοποιώντας έτσι το μοναδικό ταξίδι της ζωής του.   Στο διήγημα ο παππούς αφηγείται στον εγγονό τα παραμύθια που άκουσε από την γιαγιά του και να τα πιστεύει για αληθινά. Ο εγγονός με την σειρά του φαντάζεται τη ζωή του με βάση τις περιπέτειες που τού αφηγείται ο παππούς του και που νομίζει για δικές του. Οι προσωπικότητες και των δύο χαρακτήρων έχουν καθοριστεί από τον ρόλο των μελών της οικογένειας. «Η εμπιστοσύνη του εγγονού προς τον παππού αποτελεί επανάληψη της εμπιστοσύνης που έδειξε ο παππούς προς την δική του γιαγιά».
## Παραπομπές

Κατηγορία:Ελληνικά μυθιστορήματα
Μάξι Ιγκλέσιας

Ο **Μαξιμιλιάνο Θεόδορο Ιγκλέσιας Αθεβέδο**, γνωστός ως **Μάξι Ιγκλέσιας** (Μαδρίτη, 6 Φεβρουαρίου, 1991), είναι Ισπανός ηθοποιός και μοντέλο γνωστός για την ερμηνεία του ως Κάμπανο στην νεανική σειρά *Física o química* (2008-2011), ως Μάξ στη σειρά *Velvet* (2014), ως Όβνι στη σειρά *Ingobernable* (2017-2018) και ως Βίκτορ στη σειρά του Netflix, *Valeria* (2020-2021)*.*

## Βιογραφία
Ο Μαξιμιλιάνο Θεόδορο Ιγκλέσιας Αθεβέδο - ευρέως γνωστός ως Μάξι Ιγκλέσιας- γεννήθηκε στις 6 Φεβρουαρίου του 1991 στη Μαδρίτη (Ισπανία). Σπούδασε στη σχολή Cardenal Spínola, στη Μαδρίτη. Ξεκίνησε να παίζει ποδόσφαιρο ως ομοσπονδιακός επαγγελματίας σε πολλές ομάδες στην πρωτεύουσα της Ισπανίας πριν αποφασίσει ότι δεν ήθελε να αφοσιωθεί σε αυτό το άθλημα, όταν αποφάσισε να γίνει ηθοποιός.

## Καριέρα
Ξεκίνησε την καριέρα του το 2005 στο *Hospital Central* (Telecinco), μετά στο *Tell me how it happens* και στο *Love in troubled times* (La 1), *Toledo, crossroads of* *destinations* and *Los proteges* (Antena 3) και επαγγελματικά έγινε γνωστός χάρη στην ερμηνεία του ως Θέσαρ Κάμπανο στη νεανική σειρά *Física o química* (Antena 3). Πρωταγωνίστησε ως Φρανκ Φάρμερ στην ισπανική παραγωγή του μιούζικαλ *The Bodyguard*. Επίσης κατά την περίοδο 2020-2021 ήταν μέρος μιας διάσημης σειράς του Netflix, *Valeria*.

## Παραπομπές


Κατηγορία:Ισπανοί ηθοποιοί
Τζιν (ένδυμα)

μικρογραφία|Παράδειγμα μπλουτζίν (blue jean).
Ως **τζιν** είναι γνωστό ένα είδος παντελονιού φτιαγμένο από το ομώνυμο ύφασμα, ή εναλλακτικά από το ύφασμα ντανγκαρί. Η πιο γνωστή μορφή τζιν είναι τα λεγόμενα μπλουτζίν, που εφύηρε ο Γιάκομπς Γιούφες το 1871 και κατοχυρώθηκε με δίπλωμα ευρεσιτεχνίας από τους Γιούφες (Τζέικομπ Ου. Ντέιβις) και Λέβι Στράους στις 20 Μαΐου 1873. Η εταιρεία του Στράους αργότερα κατοχύρωσε την χρήση του όρου μπλουτζίν για την ίδια.

Ως τζιν είναι γνωστό και ένα ύφασμα το οποίο χρησιμοποιείται για την κατασκευή του. Αρχικά τα τζιν ήταν ενδυμασία προορισμένη για τους ανθρακωρύχους, αλλά εδραιώθηκαν στην καθημερινή ενδυμασία μετά από τις ταινίες των Μάρλον Μπράντο και Τζέιμς Ντιν, *[[Ο Ατίθασος (ταινία)|The Wild One]]* και *[[Επαναστάτης χωρίς αιτία|το Rebel Without a Cause]]*,  κάτι που μεταμόρφωσε τα τζιν σε σύμβολο εξέγερσης κατά των αρχών μεταξύ των εφήβων. Από τη δεκαετία του 1960 και μετά, τα τζιν έγιναν δημοφιλές είδος ενδυμασίας μεταξύ των νέων ανθρώπων γενικότερα, αλλά και μεταξύ των οπαδών διαφόρων κινημάτων. Σήμερα, στον δυτικό κόσμο τα τζιν είναι μια πολύ δημοφιλής μορφή ενδυμασίας. 

## Παραπομπές



Κατηγορία:Ένδυση
Κατηγορία:Ιστορία της μόδας
Σκυλίσιες μέρες (ταινία 2001)

Το ***Σκυλίσιες μέρες*** () είναι αυστριακή ταινία μεγάλου μήκους του 2001 σε σκηνοθεσία Ούλριχ Σάιντλ. Στην ταινία πρωταγωνιστεί ένας συνδυασμός επαγγελματιών και ερασιτεχνών ηθοποιών και ακολουθεί έξι αλληλοσυνδεόμενες ιστορίες που διαδραματίζονται στα προάστια της Βιέννης κατά τη διάρκεια κάποιων ασυνήθιστα ζεστών καλοκαιρινών ημερών. Η ταινία έκανε πρεμιέρα στο Φεστιβάλ Κινηματογράφου της Βενετίας το 2001 όπου κέρδισε το Μεγάλο Ειδικό Βραβείο της Επιτροπής και επίσης κέρδισε βραβεία στο Διεθνές Φεστιβάλ Κινηματογράφου της Μπρατισλάβα και στο Διεθνές Φεστιβάλ Κινηματογράφου της Χιχόν.

## Πλοκή
Η ταινία διαδραματίζεται στη Βιέννη κατά τη διάρκεια μιας εβδομάδας ενός ασυνήθιστα ζεστού καλοκαιριού και ακολουθεί έξι αλληλένδετες αφηγηματικές ροές. Ένας μηχανικός συστημάτων συναγερμού προσπαθεί να συλλάβει κάποιον που καταστρέφει αυτοκίνητα, ένας ηλικιωμένος αλληλεπιδρά με διάφορους ανθρώπους, συμπεριλαμβανομένης της οικονόμου του, ένας νεαρός συμπεριφέρεται άσχημα στη φίλη του, μια δασκάλα βγαίνει ραντεβού με τον εραστή της το οποίο δεν πάει καλά, ένα διαζευγμένο ζευγάρι αντιμετωπίζει τον θάνατο του παιδιού του και μια ψυχικά διαταραγμένη γυναίκα κάνει οτοστόπ και ρωτά τους οδηγούς αγενείς ερωτήσεις.

## Παραγωγή
Ο Ούλριχ Σάιντλ γύριζε την ταινία τρία χρόνια, στρατολογώντας το μεγαλύτερο μέρος του καστ από μη επαγγελματίες ηθοποιούς. Ο Άλφρεντ Μρβα που παίζει το ρόλο ενός μηχανικού συστημάτων συναγερμού είναι μηχανικός συστημάτων συναγερμού στην πραγματική ζωή και ο Βίκτορ Χένεμαν που υποδύεται έναν εραστή στην ταινία διευθύνει μια λέσχη για swingers.

## Κριτικές
Η κριτική της εφημερίδας *[[Guardian]]* έδωσε στην ταινία στα πέντε τρία αστέρια και την αποκάλεσε «ενοχλητικό όραμα των βιεννέζικων προαστίων που ασφυκτιούν από την καταιγιστική ζέστη». Το BBC αναφέρει τη σκηνή βασανιστηρίων λέγοντας ότι "ο ίδιος ο Σάιντλ απολαμβάνει να απεικονίζει αυτή τη δυσάρεστη κατάσταση", ενώ η *Screen Daily* αναφέρει ότι η ταινία "ανακοινώνει την άφιξη ενός οραματιστή, ασυμβίβαστου σκηνοθέτη".

## Διακρίσεις
Η ταινία έκανε πρεμιέρα και κέρδισε το Μεγάλο Ειδικό Βραβείο της Επιτροπής στο Φεστιβάλ Κινηματογράφου της Βενετίας το 2001. Έλαβε επίσης το βραβείο FIPRESCI στο Διεθνές Φεστιβάλ Κινηματογράφου της Μπρατισλάβα το 2001. Η Μαρία Χόφστατερ βραβεύτηκε ως καλύτερη ηθοποιός στο Διεθνές Φεστιβάλ Κινηματογράφου της Χιχόν το 2001. Η ταινία έλαβε μέρος στο 42ο Φεστιβάλ Κινηματογράφου Θεσσαλονίκης, στο τμήμα *Νέοι ορίζοντες*. **

## Παραπομπές


## Εξωτερικοί σύνδεσμοι
*  στο Internet Movie Database
* ''Σκυλίσιες μέρες'' στο Rotten Tomatoes
* 

Κατηγορία:Αυστριακές δραματικές ταινίες
Κατηγορία:Γερμανόφωνες ταινίες
Κατηγορία:Ταινίες του 2001
Ρησκούπορις Β΄ (Ασταίων)

:*Για άλλα πρόσωπα με το όνομα αυτό, δείτε [[Ρησκούπορις]]*

Ο **Ρησκούπορις Β΄**, Rhescuporis II, (α' ήμισυ 1ου αι. π.Χ.) ήταν βασιλιάς των Οδρυσών της Θράκης από το π. 18 ως το π. 13 π.Χ.
Ο Ρησκούπορις Β΄ απεβίωσε το 13 π.Χ., όταν νικήθηκε και σκοτώθηκε στη μάχη από τον Βολογαίση, αρχηγό των Βεσίων Θρακών, ο οποίος ήταν αρχηγός στην εξέγερση κατά των Ρωμαίων εκείνη τη χρονιά. 

## Πηγές
* Smith, William, ed. ''Λεξικό Ελληνικής και Ρωμαϊκής Βιογραφίας και Μυθολογίας'' . Βοστώνη : Little, Brown, and Company, 1867, τ. 3, σελ. 646

## Αναφορές σε πηγές


Κατηγορία:Βασιλείς της αρχαίας Θράκης
Σαμ ο Πυροσβέστης

Το ***Σαμ ο Πυροσβέστης*** ή ***Πυροσβέστης Σαμ*** (ουαλικά: *Sam Tân*; ) είναι βρετανική παιδική σειρά κινουμένων σχεδίων που δημιουργήθηκε από τους Ντέιβ Τζίνγκελ, Ντέιβ Τζόουνς και Ρομπ Λι. Ο κύριος ήρωας της σειράς είναι ο Σαμ, ένας ντόπιος πυροσβέστης που ζει με τους συναδέλφους του πυροσβέστες και άλλους κατοίκους σε ένα φανταστικό χωριό στην Ουαλία που ονομάζεται Ποντυπάνδη (ουαλικά/). Η σειρά προβλήθηκε αρχικά στο Ηνωμένο Βασίλειο στα S4C, BBC One, CBeebies, Cartoonito και Channel 5. Η σειρά μεταδόθηκε και μεταγλωττισμένη στα ελληνικά από το Alter Channel και Star Channel. Έχει 13 σεζόν και έχουν προβληθεί 238 επεισόδια.

## Πλοκή
Η σειρά είναι για έναν πυροσβέστη ονόματι Sam, ο οποίος εργάζεται με άλλους συναδέλφους του πυροσβέστες σε μια φανταστική πόλη στην Ουαλία που ονομάζεται Ποντυπάνδη (ένα portmanteau δύο πραγματικών πόλεων στην Ουαλία που ονομάζονται Πόντιπριντ και Τονιπάντι).

## Παραπομπές


## Εξωτερικοί σύνδεσμοι
* ''Σαμ ο Πυροσβέστης'' στο IMDb

Κατηγορία:Βρετανικές τηλεοπτικές σειρές
Κατηγορία:Παιδικές τηλεοπτικές σειρές κινουμένων σχεδίων
Κατηγορία:Τηλεοπτικά προγράμματα που έγιναν βιντεοπαιχνίδια
Κότυς Α΄ (Σαπαίων)

Ο **Κότυς Α΄** (απεβ, το 48 π.Χ.) ήταν βασιλιάς των Σαπαίων της Θράκης από το π. 57 π.Χ. έως το π. 48 π.Χ., ως πελάτης της Ρώμης. Ήταν γιος του Ροιμητάλκη.

## Βιογραφία
Ο Κότυς Α΄ ήταν σύμμαχος τού Ρωμαίου στρατηγού Γναίου Πομπήιου, στον οποίο έστειλε ένα σώμα βοηθητικό υπό τον γιο του Ρησκούπορι Α΄ το 48 π.Χ., για να το χρησιμοποιήσει στον ρωμαϊκό εμφύλιο πόλεμο εναντίον τού Ιουλίου Καίσαρα.

Είχε δύο γιους: με το τέλος τού Κότυ Α΄, ο Ρησκούπορις Α΄ έγινε βασιλιάς, ενώ ο αδελφός του Ράσκος έγινε συγκυβερνήτης.

## Δείτε επίσης
* Κατάλογος ηγεμόνων της Θράκης και της Δακίας

## Σημειώσεις

## Πηγές
* Smith, William, ed. ''Λεξικό Ελληνικής και Ρωμαϊκής Βιογραφίας και Μυθολογίας'' . Βοστώνη : Little, Brown, and Company, 1867, τ. 3, σελ. 870

Κατηγορία:Βασιλείς των Οδρυσών
Ρησκούπορις Α΄ (Σαπαίων)

Ο **Ρησκούπορις Α΄** ήταν ένας των Σαπαίων βασιλιάς της Θράκης το 48-41 π.Χ. Ήταν γιος του Κότυος Α΄ (των Σαπαίων). Αδελφός του ήταν ο Ράσκος.

Έλαβε μέρος στον Εμφύλιο Πόλεμο τού Ιουλίου Καίσαρα με τον Γναίο Πομπήιο. Ήταν με το μέρος τού δεύτερου με 200 ιππείς, αλλά ο Πομπήιος έχασε (Ιουλίου Καίσαρα *Εμφύλιος Πόλεμος* ΙΙΙ.4). 

Αργότερα πήρε με 3000 ιππείς το μέρος τού Βρούτου και τού Κάσσιου, όταν τους κυνήγησε η Β΄ Τριανδρία. Ο αδελφός του Ράσκος έλαβε το μέρος της Β΄ Τριανδρίας (Οκταβιανός, Μάρκος Αντώνιος): τα δύο αδέλφια προσποιήθηκαν ότι αλληλομισούνται, αλλά μετά τη μάχη ο νικητής θα υποστήριζε τον ηττημένο. Πράγματι όταν νίκησαν οι Οκταβιανός και Μ. Αντώνιος, ο αδελφός του μερίμνησε να τον φέρει στη μεριά των νικητών (Αππιανός *Εμφύλιοι Πόλεμοι* ΙV.87-136).

Τον διαδέχθηκε ο γιος του Κότυς Β΄ (Σαπαίων).

## Βιογραφία
Ο όρμος Ρασκούπορις στο νησί Λίβινγκστον στα νότια νησιά Σέτλαντ, στην Ανταρκτική πήρε το όνομά του από τον Ρησκούπορι Α΄.

## Δείτε επίσης
* Κατάλογος ηγεμόνων της Θράκης και της Δακίας

Κατηγορία:Βασιλείς της αρχαίας Θράκης
Τήρης Γ΄

Ο **Τήρης Γ΄**, Teres III, ήταν βασιλιάς των Οδρυσών στη Θράκη το  149 π.Χ., γιος του Κότυς Β΄/Δ΄. 

## Βιβλιογραφικές αναφορές

## Δείτε επίσης
* Κατάλογος Θρακικών φυλών

Κατηγορία:Βασιλείς της αρχαίας Θράκης
Κότυς Β΄ (Σαπαίων)

Ο **Κότυς Β΄**, Cotys II, ήταν βασιλιάς των Σαπαίων της Θράκης από το 42 έως περίπου το 15 π.Χ., διαδεχόμενος τον πατέρα του, Ρησκούπορι Α΄ (Σαπαίων).

Μετά τη Β΄ Τριανδρία, το 31 π.Χ. έγινε ο τελευταίος Ρωμαϊκός Εμφύλιος Πόλεμος, όπου ο Κότυς Β΄ μπορεί να πήρε το μέρος τού Μάρκου Αντώνιου εναντίον τού Οκταβιανού. 

Το 15 π.Χ. οι Βησσοί της Θράκης επιτέθηκαν στις θρακικές περιοχές που είχαν συμμαχήσει με τους Ρωμαίους. Ηγέτης τους ήταν ο Βολόγαισος, αρχιερέας τού ιερού τού Διονύσου στον Αίμο. Οι Ρωμαίοι απώθησαν τους βαρβάρους με τη βοήθεια των Θρακών συμμάχων τους: πιθανόν ο Κότυς Β΄ να πέθανε στη μάχη κατά των Βησσών.

Είχε δύο γιους: τον Ροιμητάλκη Α΄ που τον διαδέχθηκε και τον Ρησκούπορι Β΄ (Σαπαίων).

## Bιβλιογραφικές αναφορές

## Δείτε επίσης
* Κατάλογος ηγεμόνων της Θράκης και της Δακίας

Κατηγορία:Βασιλείς της αρχαίας Θράκης
Αμάδοκος Γ΄

Ο **Αμάδοκος Γ**' , Amadokos/Amatokos III,  ήταν βασιλιάς των Οδρυσών της εσωτερικής Θράκης.

Ήταν μάλλον γιος τού Σεύθη Ε΄ και αδελφός τού Κότυος Δ΄. Γιος του ήταν ο Τήρης ΣΤ΄.

## Bιβλιογραφικές αναφορές



## Δείτε επίσης
* Κατάλογος Θρακικών φυλών

Κατηγορία:Βασιλείς των Οδρυσών